
CONSILIUL JUDEŢEAN


HOTĂRÂRE
privind înscrierea în domeniul public al județului Bistrița-Năsăud a imobilului ”Castel Teleki”, situat în localitatea Comlod nr. 35, comuna Milaș, județul Bistrița-Năsăud


Consiliul Judeţean Bistriţa-Năsăud, întrunit în şedinţă ordinară în data de 19.12.2017, în prezenţa a 31 consilieri judeţeni,
Având în vedere:
- expunerea de motive nr.IX/23561/14.12.2017 a Preşedintelui Consiliului Judeţean Bistriţa-Năsăud;
- raportul nr.IICa/23564/14.12.2017 al Direcţiei economice din cadrul Consiliului Județean Bistrița-Năsăud; 
- prevederile art. 3 alin.(3), art.8 alin.(1) și alin.(2), art. 21 alin.(1) și (2), art.22 din Legea nr.213/1998 privind bunurile proprietate publică, cu modificările şi completările  ulterioare;
- prevederile art.554 alin.(1), art.858 din Legea nr. 287/2009 privind Codul civil, republicată, cu modificările şi completările ulterioare;
- prevederile art.12 alin.(1) și alin.(2) din Cap.II a Anexei la Ordinul directorului general al Agenţiei Naţionale de Cadastru şi Publicitate Imobiliară nr.700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
- prevederile art.4 alin.(2) Legii nr.422/2001 privind protejarea monumentelor istorice, republicată, cu modificările și completările ulterioare;
- prevederile poziției 595 a ”Listei monumentelor istorice 2015-județul Bistrița-Năsăud, din Anexa la Ordinul ministrului culturii  nr. 2828/2015 din 24 decembrie 2015  pentru modificarea anexei nr.1 la Ordinul ministrului culturii şi cultelor nr.2.314/2004 privind aprobarea Listei monumentelor istorice, actualizată, şi a Listei monumentelor istorice dispărute, cu modificările ulterioare;
- prevederile poz.36 din Anexa nr.1, Secțiunea II - ”Bunuri imobile” a  Hotărârii Guvernului nr. 905/2002 privind atestarea domeniului public al județului Bistrița-Năsăud, precum și al municipiului, orașelor și comunelor din județul Bistrița-Năsăud, cu modificările și completările ulterioare;
- Hotărârea Consiliului Judeţean Bistriţa-Năsăud nr.29 din 19.10.1999 privind însușirea inventarului bunurilor care alcătuiesc domeniul public al județului Bistrița-Năsăud, cu modificările și completările ulterioare;
- Hotărârea Consiliului Județean Bistrița-Năsăud nr.47 din 26.03.2015 privind trecerea imobilului ”Castel Teleki”, situat în localitatea nr.35, comuna Milaș, din domeniul public în domeniul privat al județului Bistrița-Năsăud;
- Extrasul de Carte Funciară nr. 25094 Comuna Milaș, emis de Oficiul de Cadastru şi Publicitate Imobiliară Bistriţa-Năsăud, Biroul de Cadastru şi Publicitate Imobiliară Bistrița, înregistrat la Consiliul Județean Bistrița-Năsăud sub nr. II/23530/14.12.2017;
- raportul nr. IBa/23897/18.12.2017 al Comisiei de administraţie;
- raportul nr. IBa/23898/18.12.2017 al Comisiei economice;
- raportul nr. IBa/23923/19.12.2017 al Comisiei de urbanism.
În temeiul dispoziţiilor art.91 alin.(1) lit.c), alin.(5) lit.a) pct.10, art. 97 alin.(2) și alin.(3), art. 98, art. 115 alin.(1) lit.c), art.119 și art.120 din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂȘTE:

Art.1. Se aprobă înscrierea în domeniul public al județului Bistrița-Năsăud a imobilului ”Castel Teleki”, situat în localitatea Comlod nr. 35, comuna Milaș, județul Bistrița-Năsăud, înscris în domeniul privat al judeţului Bistrița-Năsăud, conform CF nr. 25094 Milaş, având datele de identificare prevăzute în Anexa care face parte integrantă din prezenta hotărâre.

Art.2. Prezenta hotărâre constituie titlu necesar pentru intabularea în cartea funciară a dreptului de proprietate al județului Bistrița-Năsăud-domeniul public.

Art.3. La data intrării în vigoare a prezentei hotărâri se abrogă Hotărârea Consiliului Județean Bistrița-Năsăud nr.47 din 26.03.2015 privind trecerea imobilului ”Castel Teleki”, situat în localitatea nr.35, comuna Milaș, din domeniul public în domeniul privat al județului Bistrița-Năsăud.

Art.4.  Prezenta hotărâre a fost adoptată cu un număr de 31 voturi “pentru”.

Art.5. Cu ducerea la îndeplinire a prevederilor prezentei hotărâri se încredinţează Direcţia economică şi Direcţia administraţie locală din cadrul Consiliului Judeţean Bistriţa-Năsăud.


Art.6. Prezenta hotărâre se comunică de către Serviciul administrație și relaţii publice cu:
- Direcţia economică;
- Direcţia administraţie locală;
- Arhitectul șef al judeţului Bistriţa-Năsăud
- Instituţia Prefectului judeţul Bistriţa-Năsăud.




     PREȘEDINTE,					Contrasemnează:                                
EMIL RADU MOLDOVAN      		   SECRETARUL JUDEŢULUI,                  
                						    MICA OPREA       

